Aalborgs Stifts Adresseavis, 1821-11-22
Men i troværdige Privatskrivelser fra Wien hedder det derimod: "Regieringen giør Alt, for at vedligeholde Freden i Østen, men uopnaaelig vil denne Hensigt være, hvis ikke Porten uden Jndskrænkning opfylder alle Ruslands Fordringer. Vel har Divanet indrømmet Meget, men gjør dog endnu mangfoldige Vanskeligheder med Hensyn paa den af Keiser Alexander til Grækernes Fordeel fordrede Garantie. Den storbrittanniske Sendemand i Constantinopel har foreslaaet Modifikationer i disse Fordringer, men heraf har Rusland Jntet villet vide;" - vist er det fremdeles, at Tilstanden i Constantinopel er intet mindre end rolig, men at Tyrken ruster sig til en Kamp paa Liv og Død. Strømmeviis styrte Asiaterne hid. Barbarerne ere blevne snedigere og dog vildeere; de have forkyndt Amnestie. Med deres Tilladelse kunne Grækerne flytte ud, men underveis vorde de alle myrdede. Om Natten opsøger Man de Christne i alle Vraaer, sammenbinder dem parviis ved Fødderne og kaster dem i Havet. De fangne og røvede græske Piger forauctioneres til 40 a 50 Piastre Hver, og ikke sielden ihielstikkes de hiemme af deres umenneskelige Herrer. Ti - tolvaarige Tyrkedrenge ere idet mindste væbnede med en Kniv. De ihielstikke de christne Børn, hvor de møde dem eller give de saarede, men endnu ikke ganske døde Græker den sidste Rest. Med eet Ord - Barbarernes Rædselsgierninger ere ubeskrivelige og ei blot i Constantinopel, ogsaa i Smyrna, Epheus og andre Stæder, ere over de to Trediedele af de nogenlunde formuende Christne udryddede. Over 60000 græske Familier ere blevne til Tiggere. Jo mere Frygten stiger for Krig med Rusland desto argere vorder Pøblens Rasenhed. - En storherlig Ordre er udstædt, ifølge hvilken alle Tropperne skulle forblive under Vaaben og ikke gaae i Quarter, men til videre befaling bivouacquere og stedse holde sig marschh- og Slag færdige, som om Fienden kun var en Miil, borte. Ligeledes har Sultanen befalet den græske Patriark, at indlevere en nøiagtig Fortegnelse over alle Græker i Constantinopel, med Navn, Stand, Alder, Fødested, om gift, hvormange Børn, Bopæl samt personligt Signalement. De skrækkelige Slutninger, Man heraf maa drage, kan Enhver let tænke sig. Asiaterne have forlangt at myrde alle Christne uden Undtagelse. Endelig er det bekiendtgjort, at enhver Soldat, som forlader sin Fane, skal skydes paa Stedet. To anseelige Corps Asiater skulle ufortøvet afgaae til Donau. J Tøihuset arbeides Dag og Nat og betydelige Transporter Skyts og Munition afgaae sammestedshen. 40000 Janitskarer have faaet Ordre til, ufortøvet at marschere af Pruth. Beviser ikke alt dette noksom, at det er Portens faste Beslutning, ei at lade sig foreskrive nogen Regieringsform for Grækenland? Var der Udsigt til, at Differentserne mellem Rusland og Porten kunde vorde hævede, da maatte vel Tyrkerne belave sig paa at rømme Fyrstendømmerne, men tvertimod forstærkes de daglig og berede sig paa, at tilbringe Vinteren her. J Moldau skulle 10000 Mand rykke ind med 100 Kanoner, i Wallachiet ligeledes. Janitskarerne begaae utallige Excesser: den russiske Generalgouverneur har opfordret Salig=Pascha til at holde Styr paa dem, men enten kan han ikke, eller vil han ikke. - At Stroganoff skulde have faaet en Eftermand i Constantinopel er heel usandsynligt, da Ruslands Keiser, i Anledning af Portens Svar paa hans Ultimatum, har erklæret, at Baron Stroganoff ganske har handlet i hans Aand og efter hans Ordre, og at Portens Besværinger over ham ere falske og ugrundede. Krigshaabet bekræftes endelig derved, at de russiske Troppemarscher mod Syden bestandig vedvare og at de russiske Tropper, som staae i Bessarabien under Generalerne Wittgensteins og Miloradowitsches Overbefaling, have ladet deres Forposter marschere frem lige til Pruth. Grækerne hvile imidlertid ikke. Henimod tredive for Constantinopel befragtede Skibe have maattet styre Coursen tilbage igien, da Grækerne have erklæret Dardanellerne i Blokadetilstand og ikke lade nogen Ladning indpassere mere. Denne Efterretning har udbredt stor Bestyrtelse blandt Handelspekulanterne.